turjo4nis/wikipedia-bn-dump-20250701 huggingface dataset:
গণ্ডেরবাল

গণ্ডেরবাল হল ভারতের কেন্দ্রশাসিত অঞ্চল জম্মু ও কাশ্মীরের গণ্ডেরবাল জেলার একটি শহর এবং পৌরসভা কমিটি। এর গড় উচ্চতা হল ১,৬১৯ মিটার (৫,৩১২ ফুট)। এটির দক্ষিণে শ্রীনগর জেলা, উত্তরে বান্দিপুর, উত্তর-পূর্বে কারগিল, দক্ষিণ-পূর্ব দিকে অনন্তনাগ এবং দক্ষিণ-পশ্চিমে বারমুলা।

ভূগোল
গণ্ডেরবাল  স্থানাঙ্কে অবস্থিত। সমুদ্র তল থেকে এর গড় উচ্চতা হল ১,৬১৯ মিটার (৫,৩১২ ফুট)। এটির দক্ষিণে শ্রীনগর জেলা, উত্তরে বান্দিপুর, উত্তর-পূর্বে কারগিল, দক্ষিণ-পূর্বে অনন্তনাগ। এটি সাতটি তহশিলে বিভক্ত, সেগুলি হল - গণ্ডেরবাল, কঙ্গন, লার, তুলমুল্লা, গুণ্ড, নাগবল এবং ওয়াকুরা।

বিদ্যুৎ প্রকল্প
বিতস্তা নদীর একটি প্রধান শাখা সিন্ধু নদ এই জেলার মধ্য দিয়ে প্রবাহিত। নদীর জল মূলত সেচ এবং জলবিদ্যুৎ উৎপাদনের জন্য ব্যবহৃত হয়। এখানে এই নদীর ওপর তিনটি জলবিদ্যুৎ কেন্দ্র রয়েছে, সেগুলি হল - নিম্ন সিন্ধু জলবিদ্যুৎ প্রকল্প গণ্ডেরবাল, উচ্চ সিন্ধু জলবিদ্যুৎ প্রকল্প ১ম কঙ্গন এবং উচ্চ সিন্ধু জলবিদ্যুৎ প্রকল্প দ্বিতীয় সুম্বল। এ ছাড়া পানীয় জল হিসেবে, শ্রীনগর শহরে, এই নদীর জল- রঙ্গিল জল শোধন কেন্দ্রে পরিশ্রুত করে ব্যবহার করা হয়।

পর্যটন
কাশ্মীর উপত্যকার পর্যটন শিল্পকে জোরদার করতে সোনমার্গ পর্যটন কেন্দ্রে প্রতিবছর ওয়াটার রাফটিং প্রতিযোগিতার আয়োজন করা হচ্ছে। মানসবল হ্রদ এবং গঙ্গাবল হ্রদ এই অঞ্চলের অন্যতম পর্যটন কেন্দ্র। এছাড়াও এই উপত্যকায় ভ্রমণ করতে আসা বিদেশী পর্যটকদের জন্য হারমুখ পর্বতের পাদদেশ অন্যতম একটি গন্তব্য। বৈষ্ণোসর হ্রদ এবং গদসর হ্রদ সোনমার্গের উত্তরে অবস্থিত।

বিকাশ
অতীতে যদিও গণ্ডেরবাল ছিল মুখ্যমন্ত্রীর নির্বাচনী কেন্দ্র, তবুও অন্যান্য জেলার তুলনায় এটি উন্নয়নে বেশ পিছিয়ে রয়েছে। এখন গণ্ডেরবাল আসনের প্রতিনিধিত্ব করছেন শেখ ইশফাক জব্বার, যিনি সম্প্রতি অনুষ্ঠিত ২০১৪ রাজ্য বিধানসভা নির্বাচনের ৪৬১ ভোটের সামান্য ব্যবধানে কাজী আফজলকে পরাজিত করেছিলেন। রাজ্য সরকার জেলার উন্নয়নের প্রতি গুরুত্ব দেখায়নি। কাশ্মীর উপত্যকার একমাত্র কেন্দ্রীয় বিশ্ববিদ্যালয়টি এখন গণ্ডেরবাল জেলায় নির্মিত হচ্ছে। জেলার অর্থনীতি ও শিক্ষার উন্নয়নের লক্ষ্যে, একটি অনুষদ, শের-ই-কাশ্মীর কৃষি বিজ্ঞান ও কাশ্মীরের প্রযুক্তি বিশ্ববিদ্যালয়ের বনপালনবিদ্যা অনুষদটি বেনহামায় নির্মাণাধীন। অর্থনীতি ও শিক্ষাব্যবস্থায় জেলাটি বেশ পেছনে পড়ে রয়েছে। এখানে একটি স্টেডিয়াম রয়েছে যেখানে দিন রাতের ম্যাচ খেলা হয়। শারীরিক শিক্ষা কলেজ, যেটি রাজ্যের একমাত্র কলেজ, সেটি জেলা সদর থেকে প্রায় ৩.৫ কিমি দূরে গাডুরা গণ্ডেরবালে অবস্থিত।

জনসংখ্যার উপাত্ত
ভারতের আদমশুমারি , গণ্ডেরবালের জনসংখ্যা ২৯৭৪৪৬ জন। এর মধ্যে পুরুষ ৫৩.৩৬% এবং নারী ৪৬.৬৪%। গণ্ডেরবালে গড় সাক্ষরতার হার ৫৮.০৪%, জাতীয় গড় ৭৪.০৪% এর তুলনায় বেশ কম: পুরুষদের মধ্যে সাক্ষরতার হার ৬৮.৮৫%, এবং নারীদের মধ্যে সাক্ষরতার হার ৪৫.৭১%। এই শহরের জনসংখ্যার ১৭.০১% হল ৬ বছর বা তার কম বয়সী।

তথ্যসূত্র

গণ্ডেরবাল জেলার নগর ও শহরগুলি
ফ্রাঙ্ক মিসন

ফ্রান্সিস মাইকেল মিসন (; জন্ম: ১৯ নভেম্বর, ১৯৩৮) নিউ সাউথ ওয়েলসের ডার্লিংহার্স্ট এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শী ছিলেন ফ্রাঙ্ক মিসন।

খেলোয়াড়ী জীবন 
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত ফ্রাঙ্ক মিসনের প্রথম-শ্রেণীর খেলোয়াড়ী জীবন চলমান ছিল। তার পিতা ডেভিড মিসন অস্ট্রেলিয়া দলের শারীরিক সক্ষমতাবিষয়ক পরামর্শক ছিলেন।

সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ৩০ ডিসেম্বর, ১৯৬০ তারিখে মেলবোর্নে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ঐ টেস্টে তার দল ৭ উইকেটে জয়লাভ করেছিল। ২২ জানুয়ারি, ১৯৬১ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

তথ্যসূত্র

আরও দেখুন 
 জনি মার্টিন
 কেন মিউলম্যান
 কুইন্সল্যান্ড ক্রিকেট দল
 অ্যাশেজ সিরিজের তালিকা
 টেস্ট ক্রিকেটে হ্যাট্রিকের তালিকা
 অস্ট্রেলীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৩৮-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
আমজাদ হোসেন (দ্ব্যর্থতা নিরসন)

আমজাদ হোসেন দ্বারা উইকিপিডিয়ায় থাকা নিবন্ধ নিচের যে কাউকে বোঝানো যেতে পারেঃ-

 আমজাদ হোসেন –বাংলাদেশী অভিনেতা, লেখক এবং চলচ্চিত্র পরিচালক।
 আমজাদ হোসেন (রাজনীতিবিদ) –বাংলাদেশী রাজনীতিবিদ এবং মুক্তিযোদ্ধা।
 আমজাদ হোসেন (মেহেরপুরের রাজনীতিবিদ) –বাংলাদেশ জাতীয়তাবাদী দলের রাজনীতিবিদ এবং মেহেরপুর-২ আসনের সাবেক সংসদ সদস্য।
 আমজাদ হোসেন (দিনাজপুরের রাজনীতিবিদ) –বাংলাদেশী রাজনীতিবিদ যিনি তৎকালীন দিনাজপুর-৭ ও দিনাজপুর-৩ আসনের সংসদ সদস্য ছিলেন।
 আমজাদ হোসেন (পাবনার রাজনীতিবিদ) –বাংলাদেশী রাজনীতিবিদ যিনি তৎকালীন পাবনা-১২ আসনের সংসদ সদস্য ছিলেন।

আরও দেখুন 

 আমজাদ হোসেন সরকার –বাংলাদেশ জাতীয়তাবাদী দলের রাজনীতিবিদ ও নীলফামারী-৪ আসনের সাবেক সংসদ সদস্য।
 আমজাদ হোসেন তালুকদার –বাংলাদেশ আওয়ামী লীগের রাজনীতিবিদ ও কুড়িগ্রাম-৩ আসনের সাবেক সংসদ সদস্য।
বাংলাদেশ কর্মচারী কল্যাণ বোর্ড

বাংলাদেশ  কর্মচারী  কল্যাণ  বোর্ড বাংলাদেশের সরকারি কর্মচারীদের কল্যাণের জন্য গঠিত একটি সরকারি বোর্ড। এর সদরদপ্তর রাজধানী ঢাকায় অবস্থিত। এই বোর্ডের নেতৃত্বে আছেন মহাপরিচালক জনাব কাজী এনামুল হাসান এনডিসি।

ইতিহাস 
বাংলাদেশ কর্মচারী কল্যাণ বোর্ড ২০০৪ সালের ২৯ জানুয়ারি প্রতিষ্ঠিত হয়। ২০১৩ সালে জামায়াতে ইসলামী বাংলাদেশ ও হেফাজতে ইসলাম বাংলাদেশের বিক্ষোভকারীরা দিলকুশার ডিপোতে রাখা বোর্ডের ৫৩টি বাস ক্ষতিগ্রস্ত করে। বাংলাদেশ কর্মচারী কল্যাণ বোর্ড (সংশোধন) আইন, ২০১৩ সালে পাসের মাধ্যমে বোর্ডের কার্যক্রম হালনাগাদ করা হয়।

তথ্যসূত্র 

বাংলাদেশের সরকারি সংস্থা
২০০৪-এ বাংলাদেশে প্রতিষ্ঠিত
ঢাকা ভিত্তিক সংগঠন
২০১৫–১৬ স্কটল্যান্ড ক্রিকেট দলের হংকং সফর

স্কটল্যান্ড জাতীয় ক্রিকেট দল প্রথম-শ্রেণীর ক্রিকেট, দুইটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য হংকং সফর করে, যা জানুয়ারি ২০১৬-এ অনুষ্ঠিত হয়।

দলীয় সদস্য

আন্তর্মহাদেশীয় কাপ

ওডিআই সিরিজ

টি২০আই সিরিজ

১ম টি২০আই

২য় টি২০আই

তথ্যসূত্র

বহিঃসংযোগ 

২০১৬-এ স্কটিশ ক্রিকেট
২০১৬-এ হংকংয়ের ক্রিকেট
২০১৫-১৬ আন্তর্জাতিক ক্রিকেট প্রতিযোগিতা
আন্তর্জাতিক ক্রিকেটে হংকং সফর
আমজাদ হোসেন (মেহেরপুরের রাজনীতিবিদ)

আমজাদ হোসেন বাংলাদেশ জাতীয়তাবাদী দলের রাজনীতিবিদ ও মেহেরপুর-২ (গাংনী) আসনের সাবেক সাংসদ। তিনি ২০০৮ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
আমজাদ হোসেন মেহেরপুর জেলায় জন্মগ্রহণ করেন।

রাজনৈতিক ও কর্মজীবন 
আমজাদ হোসেন মেহেরপুর জেলা বিএনপির সভাপতি। তিনি বাংলাদেশ জাতীয়তাবাদী দলের প্রার্থী হিসেবে মেহেরপুর-২ (গাংনী) আসন থেকে ২০০৮ সালের নবম জাতীয় সংসদ নির্বাচনে হয়েছিলেন।

আরও দেখুন 

 নবম জাতীয় সংসদ সদস্যদের তালিকা

তথ্যসূত্র

বহিঃসংযোগ 

 নবম জাতীয় সংসদ সদস্যদের তালিকা (২০০৮)  –জাতীয় সংসদ

মেহেরপুর জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
জীবিত ব্যক্তি
নবম জাতীয় সংসদ সদস্য
পর্সা জাতীয় উদ্যান

পর্সা জাতীয় উদ্যান হলো দক্ষিণ-মধ্য নেপালের অভ্যন্তর তরাই নিম্নভূমিতে একটি সুরক্ষিত অঞ্চল। এই উদ্যানটি পর্সা, মকবানপুর এবং বারা জেলার অন্তর্ভুক্ত। জাতীয় উদ্যাটির আয়তন প্রায় । এটি শিবালিক পাহাড়ের ঢাল পর্যন্ত বিদ্যমান। সেখানে এর উচ্চতা  থেকে প্রায়  পর্যন্ত। এই অঞ্চলকে ১৯৪৮ সালে একটি বন্যজীবন সংরক্ষণাগার হিসাবে চিহ্নিত করা হয়েছিল। ২০০৫ সালে ঘোষিত বাফারজোনে  অন্তর্ভুক্ত। ২০১৫ সালে অভয়ারণ্যের সীমানা  পর্যন্ত বিস্তৃত করা হয়েছে। ২০১৩ সাল থেকে এটি জাতীয় উদ্যানের স্বীকৃতি পায়।

বিস্তারিত 
পর্সা জাতীয় উদ্যানের উত্তরে রাপ্তি নদী এবং শিবালিক পর্বতশ্রেণী মানব বসতির জন্য প্রাকৃতিক সীমানা গঠন করে। পূর্ব দিকে এটি হেটৌডা-বীরগঞ্জ মহাসড়ক পর্যন্ত বিস্তৃত।  দক্ষিণে একটি জংলি রাস্তা সীমানা নির্ধারণ করে। পশ্চিমে সংলগ্ন চিতবন জাতীয় উদ্যান। ভারতীয় বাঘ সংরক্ষিত অঞ্চল বাল্মীকি জাতীয় উদ্যানের সাথে মিলিতভাবে । এর সুসংহত সুরক্ষিত অঞ্চলটি বাঘ সংরক্ষণ ইউনিট (টিসিইউ) চিত্রওয়ান-পার্সা-ভালমিকি প্রতিনিধিত্ব করে, যা  পলল ঘাসের জমির ব্লক জুড়ে এবং উষ্মমণ্ডলীয় আর্দ্র পাতাঝরা বন।

অভয়াশ্রমে রূপান্তরিত হওয়ার আগে অঞ্চলটি শাসক শ্রেণির শিকারের জায়গা হিসাবে ব্যবহৃত হত।

উদ্ভিদবৈচিত্র‍্য 
উদ্যানের বেশিরভাগ উদ্ভিদই গ্রীষ্মমণ্ডলীয় এবং উপগ্রীষ্মমণ্ডলীয় বন প্রজাতির উদ্ভিদ। উদ্যানে শতকরা নব্বই ভাগ শাল গাছের উপস্থিতি রয়েছে।
শিবালিক পর্বতশ্রেণি অঞ্চলে চির পাইন গাছ জন্মে।
এছাড়াও যেসব উদ্ভিদের আধিক্য দেখা যায় তা হল-
 খাইর গাছ
 শিশু গাছ
 সিল্ক তুলা
চুরিয়া পাহাড়ের দক্ষিণ দিকে সাবাই ঘাস ভাল জন্মায়।

আনুমানিক ৯১৯ প্রজাতির উদ্ভিদ শনাক্ত করা হয়েছে যার মধ্যে ২৯৮ ভাস্কুলার উদ্ভিদ, ২৩৪ ডিকট, ৫৮ মনোকোট, পাঁচটি টেরিডোফাইট এবং একটি জিমনোস্পার্ম রয়েছে।

প্রাণিবৈচিত্র্য  
২০০৮ সালের মে মাসে সরকার কর্তৃক পরিচালিত একটি আদমশুমারিতে ৩৭টি গৌরের উপস্থিতি পাওয়া গেছে।
২০১৬ সালে পার্ক কর্তৃপক্ষ আরেকটি জরিপ চালায়। এই জরিপে দেখা যায় গৌরের সংখ্যা বেড়ে ১০৫-এ দাড়িয়েছে। ২০০৮ সালে পরিচালিত বিস্তৃত ক্যামেরা-ট্র্যাপিংয়ের সাহায্য নিয়ে এক সমীক্ষায় চারটি প্রাপ্তবয়স্ক রয়েল বেঙ্গল টাইগার এর উপস্থিতি পাওয়া গেছে।২০১৭ সালের ফেব্রুয়ারি থেকে তিন মাস ধরে পরিচালিত একটি ক্যামেরা-ট্রাপিং জরিপে ১৯টি বাঘের উপস্থিতি সমন্ধে নিশ্চিত হওয়া গেছে। এটি তিন বছরে বাঘের সংখ্যা তিনগুণ বৃদ্ধির ইঙ্গিত দেয়।

তথ্যসূত্র 

আইইউসিএন II বিষয়শ্রেণী
নেপালের সংরক্ষিত অঞ্চল
১৯৮৪-এ নেপালে প্রতিষ্ঠিত
বাফুফে অনূর্ধ্ব-১৮ ফুটবল প্রতিযোগিতা

বাফুফে অনূর্ধ্ব-১৮ ফুটবল প্রতিযোগিতা হলো বাংলাদেশ ফুটবল ফেডারেশন কর্তৃক আয়োজিত যুব ফুটবল প্রতিযোগিতা।

সারাংশ

তথ্যসূত্র

বাংলাদেশের ফুটবল ক্লাব প্রতিযোগিতা
বাংলাদেশের যুব ফুটবল
বাংলাদেশের ফুটবল লিগ
বাংলাদেশের ফুটবল কাপ প্রতিযোগিতা
বাংলাদেশে যুব ফুটবল
খতরোঁ কে খিলাড়ি ৭

ফিয়ার ফ্যাক্টর: খতরোঁ কে খিলাড়ি ৭ (এছাড়াও ফিয়ার ফ্যাক্টর: খতরোঁ কে খিলাড়ি কভী পীড়া, কভী কীড়া নামেও পরিচিত) এন্ডেমল শাইন ইন্ডিয়া দ্বারা প্রযোজিত ভারতীয় শারীরিক কসরতভিত্তিক আপাতবাস্তব টেলিভিশন অনুষ্ঠান খতরোঁ কে খিলাড়ির সপ্তম মৌসুম ছিল। আর্জেন্টিনায় ধারণ করা এই মৌসুমটি ২০১৬ সালের সালের ৩০শে জানুয়ারি তারিখে শুরু হয়ে সালের ৩রা এপ্রিল তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা অর্জুন কাপুর পূর্ববর্তী মৌসুমের মতো এই মৌসুমেও উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা সিদ্ধার্থ শুক্লা জয়লাভ করেছেন, অন্যদিকে সানা সাঈদ এবং মুক্তি মোহন যথাক্রমে প্রথম এবং দ্বিতীয় রানার-আপ হয়েছেন।

বিন্যাস
এই অনুষ্ঠানের মূলভাবটি হচ্ছে চরম চ্যালেঞ্জিং পরিস্থিতিতে প্রতিযোগীদের শারীরিক এবং মানসিক শক্তি পরীক্ষা করা। সাধারণত অভিনয়শিল্পী, মডেল অথবা খেলোয়াড়দের মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

প্রতিটি মৌসুম ভারতের বাইরে একটি দেশে অনুষ্ঠিত হয়। এই অনুষ্ঠানে প্রতিযোগীদের উচ্চ-অ্যাড্রেনালিন কসরত করানো হয়, যা মৌসুমের অগ্রগতির সাথে সাথে ক্রমান্বয়ে আরও কঠিন হয়ে উঠে। প্রতিটি কসরত শারীরিক শক্তি, ভয়-ভিত্তিক চ্যালেঞ্জ এবং সহনশীলতার মতো তিনটি ভিন্ন বিভাগে ভাগ করা হয়। শারীরিক শক্তির মধ্যে উচ্চতা থেকে লাফিয়ে পড়া, শক্তিশালী স্রোতে সাঁতার কাটা অথবা ঝুলন্ত সেতু অতিক্রম করার মতো কসরত অন্তর্ভুক্ত থাকে। ভয়-ভিত্তিক কসরতগুলো ভয়ের মুখোমুখি হওয়ার দিকে মনোনিবেশ করে যেমন সাপ, পোকামাকড়, উচ্চতা অথবা বদ্ধ স্থান। সহনশীলতার কসরতগুলো প্রতিযোগীদের ঠান্ডা জলে ডুবে থাকা অথবা অস্বস্তিকর পরিবেশের সাথে মোকাবিলা করার মতো চরম পরিস্থিতি সহ্য করার ক্ষমতা পরীক্ষা করে।

এই অনুষ্ঠানে সাধারণত প্রতিটি কসরতের পরে একজন প্রতিযোগীকে নিষ্কাশন করে থাকে। যখন কোন প্রতিযোগী কসরতগুলো সম্পূর্ণ করতে ব্যর্থ হয় অথবা কসরতে খারাপ করে, সে প্রতিযোগী বাদ পড়ার আশঙ্কায় থাকে; অতঃপর সে প্রতিযোগী আরও চ্যালেঞ্জিং কসরতের মুখোমুখি হয়। চূড়ান্ত প্রতিযোগীগণ অনুষ্ঠানের ফাইনালে প্রতিদ্বন্দ্বিতা করে, যেখানে তারা সর্বশেষ কসরতের মুখোমুখি হয়, যার মাধ্যমে বিজয়ী প্রতিযোগী খতরোঁ কে খিলাড়ির শিরোপা জয়লাভ করে।

প্রতিযোগী

তথ্যসূত্র

বহিঃসংযোগ
  

২০১৬-এ ভারতীয় টেলিভিশন মৌসুম
কালার্স টিভির মৌলিক অনুষ্ঠান
ফিয়ার ফ্যাক্টর: খতরোঁ কে খিলাড়ি
এওয়াজপুর ইউনিয়ন

এওয়াজপুর বাংলাদেশের ভোলা জেলার অন্তর্গত চরফ্যাশন উপজেলার একটি ইউনিয়ন।

আয়তন 
এওয়াজপুর ইউনিয়নের আয়তন ৫,৭৩৬ একর।

প্রশাসনিক কাঠামো 
এওয়াজপুর ইউনিয়ন চরফ্যাশন উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম শশীভূষণ থানার আওতাধীন। এটি জাতীয় সংসদের ১১৮নং নির্বাচনী এলাকা ভোলা-৪ এর অংশ।

জনসংখ্যার উপাত্ত 
২০১১ সালের আদমশুমারি অনুযায়ী এওয়াজপুর ইউনিয়নের মোট জনসংখ্যা ২০,৯৩০ জন। এর মধ্যে পুরুষ ১০,৩৪৫ জন এবং মহিলা ১০,৫৮৫ জন। মোট পরিবার ৪,৪৯৯টি।

শিক্ষা 
২০১১ সালের আদমশুমারি অনুযায়ী এওয়াজপুর ইউনিয়নের সাক্ষরতার হার ৫০.৬%।

আরও দেখুন 
 চরফ্যাশন উপজেলা
 শশীভূষণ থানা
 ভোলা জেলা

তথ্যসূত্র

বহিঃসংযোগ 

চরফ্যাশন উপজেলার ইউনিয়ন
ফ্যাসিয়ান (ঐতিহাসিক স্থান)

ফ্যাসিয়ান (     ফ্যাসিয়ানয় ;     Basean;      Basiani), হল একটি ঐতিহাসিক অঞ্চল যা এখন তুরস্কের পূর্ব আনাতোলিয়া অঞ্চলের অংশ।

উৎস
একটি সংস্করণ অনুসারে, নামটি প্রাচীন কলচিয়ান উপজাতিগুলি থেকে ফ্যাসিয়ান (ফাজিয়ান) নামে পরিচিত। - এই উপজাতি নাম পরবর্তী দিনের আঞ্চলিক টপোনিমস (একটি স্থানের নাম, বিশেষ করে একটি স্থানের বৈশিষ্ট্য থেকে প্রাপ্ত) 
এর মধ্যে টিকে আছে বলে মনে হয়।  
স্থানের বৈশিষ্ট্যযুক্ত নাম বা Toponym 
 জর্জিয়ান: Basiani, 
 গ্রিক: Phasiane, 
 আর্মেনিয়: Basean 
 তুর্কি: Pasin।

ইতিহাস 
খ্রিস্টপূর্ব ৮ম এবং ৭ম শতাব্দীতে এই প্রদেশটি উরারতুর অংশ ছিল, পরে এটি খ্রিস্টপূর্ব দ্বিতীয় শতাব্দীতে আর্মেনিয়ান রাজ্য দ্বারা অধিগ্রহণ করা হয়েছিল। ৩৮৪ সালে, অঞ্চলটিকে রোম এবং ফার্সি সাম্রাজ্য প্রতিদ্বন্দ্বিতা করেছিল। পারস্য সেনাপতি সেনিতাম খুসরো ৬০৫/৬০৬ সালে ফ্যাসিয়ান জেলায় বাইজেন্টাইনদের পরাজিত করেছিলেন।  সপ্তম শতাব্দীতে আরব খিলাফত প্রদেশটিকে জয় করেছিল। নবম শতাব্দীতে বেসান বাগ্রাটিড আর্মেনিয়ার অংশ হয়ে যায়।

দশম শতাব্দীতে, বাইজেন্টাইন সাম্রাজ্যের মধ্যবর্তী সীমানা এবং তাও-ক্লারজিটির প্রারম্ভিক জর্জিয়ান কিংডমের বিস্তৃতি আরাস নদীর তীরবর্তী ছিল, অতএব উত্তর বেসান/বেসিয়ানির কিছু অংশ জর্জিয়ান বাগ্রাটিডসের ডোমেনে পরিণত হয়েছিল। ১০০১ সালে, ডেভিড কুরোপালেটসের মৃত্যুর পরে, বেসান/বাসিয়ানিকে দ্বিতীয় বাইজেন্টাইন সম্রাট বাসিলের উত্তরাধিকার সূত্রে প্রাপ্ত হয়েছিল, যিনি আর্মেনিয়ান ভূমি সংযুক্ত করেছিলেন (টেক / টাও, বেসেন/বাসিয়ানী), রাজা ডেভিড কুরোপালেটস বাইজানটিয়ামে বন্দী হয়েছিলেন এবং  এগুলিকে সংগঠিত করেছিলেন Iberia, এর থিম এ রাজধানী Theodosiopolis, উত্তরাধিকারী জর্জিয়ান Bagratid শাসক অত্যাচার Bagrat তৃতীয় নতুন পুনর্বিন্যাস চিনতে। বাগ্রতের প্রথম পুত্র জর্জ অবশ্য দায়ূদের উত্তরাধিকার সূত্রে দীর্ঘদিনের দাবি পেয়েছিলেন। দ্বিতীয় ব্যাসিল তার বুলগেরিয়ান প্রচারে ব্যস্ত ছিলেন, জর্জি ১০১৪ সালে তাও এবং বাসিয়ানিকে আক্রমণ করার গতি অর্জন করেছিলেন, যা বাইজেন্টাইন-জর্জিয়ান যুদ্ধে ব্যর্থ হয়েছিল। ১০৪৮ এবং ১০৪৯ সালে, ইব্রাহিম ইয়িনালের নেতৃত্বে সেলজুক তুর্কিরা ইবেরিয়ার বাইজেন্টাইন সীমান্ত অঞ্চলে প্রথম আক্রমণ শুরু করে এবং ১০ সেপ্টেম্বর ১০৪৮-তে কাপেট্রোর যুদ্ধে ৫০,০০০ এর সম্মিলিত বাইজেন্টাইন-জর্জিয়ান সেনাবাহিনীকে পরাজিত করে। পূর্ব বাইজেন্টাইন অঞ্চলগুলির বেশিরভাগটিই সেলজুক তুর্কিরা ১০৭০ এবং ১০৮০ এর মধ্যে জয়লাভ করেছিল, কিন্তু পরে এটি জর্জিয়ান রাজা ডেভিড চতুর্থ গ্রহণ করেছিলেন। ত্রয়োদশ শতাব্দীতে, বেসিয়ান যুদ্ধে, জর্জিয়ানরা রুম সালতানাতের সেনাবাহিনীকে পরাজিত করেছিল। প্রদেশটি জর্জিয়া কিংডমের অংশ ছিল এবং তারপরে ১৫৪৫ সাল পর্যন্ত সমত্সে প্রিন্সিপ্যালিটির অংশ ছিল, অবশেষে বসিয়ানিকে অটোমান সাম্রাজ্যের দ্বারা জয় করা হয়েছিল। সপ্তদশ শতাব্দীতে, এটি এরজুরুম বিলায়েতের একটি সানজাক হয়ে যায়।

আরও দেখুন 

 বাইজেন্টাইন – জর্জিয়ান যুদ্ধ 
 বেসিয়ান যুদ্ধ 1203

আরও পড়া 

 ডি মুশেলিশভিলি, জর্জিয়ান সোভিয়েত এনসাইক্লোপিডিয়া, তিবিলিসি, 1977

তথ্যসূত্র 

পশ্চিম আর্মেনিয়া
আলী ইবনুল মাদীনী

আলী ইবনুল মাদীনী(আরবি : علی ابن المدینی ; ইংরেজি : Ali Ibn Al-Madini) (জন্ম : ১৬১/৭৭৮ - মৃত্যু : ২৩৪/৮৪৯) এর পুরো নাম আলী ইবন্ আবদিল্লাহ ইবনৃ জা'ফর আস-সা'দী আল-মাদীনী আল-বসরী । সংক্ষেপে ইবনুল মাদীনী নামেই তিনি পরিচিত । তার কুনিয়াত হল 'আবুল হাসান' । তিনি একজন মর্যাদাশীল বিখ্যাত ইসলামি সুন্নী পণ্ডিত ছিলেন । একজন সুবিজ্ঞ হাদিসবেত্তা । তিনি রিজাল শাস্ত্র-এর একজন বিখ্যাত ইমাম ছিলেন । সহিহ বুখারীর প্রণেতা ইমাম বুখারী'র তিনি অন্যতম ওস্তাদ ছিলেন । যুগের শ্রেষ্ঠ হাফিজে হাদিস ছিলেন তিনি ।

তার সম্পর্কে ইসলামি পণ্ডিতদের উক্তি 
 আলী ইবনুল মাদিনীর উস্তাদ ইয়াহইয়া বিন সাঈদ আল কাত্তান রহ. বলেন,- আলী ইবনুল মাদীনী আমাদের ইলম থেকে যতটুকু উপকৃত হয়। আমরা তার ইলম থেকে তার চেয়ে বেশি উপকৃত হই ।
 হাদীস ও রিজাল শাস্ত্রের সুপণ্ডিত আবদুর রহমান ইবনে মাহদী হলেন ইমাম আলী ইবনুল মাদীনীর শিক্ষক । তিনি তার সম্পর্কে বলতেন-
নবীজীর হাদীসের সবচেয়ে বড় আলেম ।
 ইমাম বুখারী বলেন, -

তথ্যসূত্র 

ইসলামি ব্যক্তিত্ব
৯ম শতাব্দীর আরব ব্যক্তি
মুহাদ্দিস
হাদিস সংকলক
ইরাকি লেখক
৮ম শতাব্দীর আরব ব্যক্তি
৮ম শতাব্দীর আব্বাসীয় খিলাফতের ব্যক্তি
৭৭৮-এ জন্ম
৮৪৯-এ মৃত্যু
আরব জীবনীকার
মোহাম্মদ নুরুল হক

মোহাম্মদ নুরুল হক (১ আগস্ট ১৯১৫-২৭ আগস্ট ১৯৯৮) বাংলাদেশ আওয়ামী লীগের রাজনীতিবিদ, পাকিস্তান, ব্রিটিশ ও পাকিস্তান সেনাবাহিনীর অবসরপ্রাপ্ত কর্মকর্তা। তিনি ১৯৭০ সালে পূর্ব পাকিস্তান প্রাদেশিক পরিষদের সদস্য ও ১৯৮৬ সালে সংসদ সদস্য নির্বাচিত হয়েছিলেন।

জন্ম ও প্রাথমিক জীবন 
মোহাম্মদ নুরুল হক ১ আগস্ট ১৯১৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) মেহেরপুরের গাংনীর মোহাম্মদপুর গ্রামে জন্মগ্রহণ করেন। তার পিতা মুজিব উদ্দীন বিশ্বাস ও মাতা মোছাঃ জিউজান নেসা। তিনি ১৯৩১ সালে মেহেরপুর উচ্চ বিদ্যালয় থেকে ম্যাট্রিক পাশ করে পাবনা এ্যাডওয়ার্ড কলেজ থেকে ১৯৩৩ সালে বিজ্ঞান বিভাগে উচ্চ মাধ্যমিক শিক্ষা সম্পূর্ণ করেন। তার পর কলকাতা বিশ্ববিদ্যালয় থেকে ১৯৩৫ সালে বিএ পাশ করেন।

কর্মজীবন 
মোহাম্মদ নুরুল হক কলকাতা ফোর্ট উইলিয়াম ডাক বিভাগে চাকুরি গ্রহণের মাধ্যমে কর্ম জীবন শুরু করেন। ১৯৩৯ সালে চাকুরি থেকে পদত্যাগ করে সামরিক বাহিনীতে যোগদেন। ভারতের সেন্ট্রাল প্রদেশের কাটনী সেন্টার হতে ৯ মাসের দুরহ অফিসার ট্রেনিং সম্পন্ন করে কমিশন প্রাপ্ত অফিসার পদে যোগদান করে পরে ব্রিটিশ ভারতের নিউ দিল্লী, পুনে, লক্ষ্ণৌ, বোম্বে, জব্বলপুর, লাহোর সহ বিভিন্ন ডিপোতে কাজ করেন। ১৯৪৭ সালে দেশ বিভাগের পর তিনি পাকিস্তান সামরিক বাহিনীর অন্তর্ভুক্ত হন। একই বছরের ডিসেম্বর মাসে সামরিক বাহিনী থেকে পদত্যাগ করে নিজ এলাকায় হাজী ভরস উদ্দীন ইনষ্টিটিউশন নামক বিদ্যালয়  প্রতিষ্ঠা করে ৩৫ বছর প্রধান শিক্ষক হিসেবে দায়িত্ব পালন করেন। ১৯৭০ সালে পাকিস্তান সাধারণ নির্বাচনে আওয়ামী লীগের মনোনীত প্রার্থী হিসেবে তৎকালীন প্রাদেশিক পরিষদের সদস্য নির্বাচিত হন এবং পরে ১৯৮৬ সালে পুনরায় একই দলের প্রার্থী হিসেবে জাতীয় সংসদ সদস্য নির্বাচিত হন।

ব্যক্তিগত জীবন 
মোহাম্মদ নুরুল হক ব্যক্তিগত জীবনে বিবাহিত ৫ কন্যা ও ১ পুত্র সন্তানের জনক।

মৃত্যু 
হক ২৭ আগস্ট ১৯৯৮ সালে মেহেরপুর জেলার গাংনী উপজেলার মোহাম্মদপুর গ্রামে মৃত্যুবরণ করেন।

তথ্যসূত্র 

১৯১৫-এ জন্ম
১৯৯৮-এ মৃত্যু
মেহেরপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
তৃতীয় জাতীয় সংসদ সদস্য
কলকাতা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে জড়িত ব্যক্তি
মেহেরপুর জেলার ব্যক্তি
টার্ন অ্যারাউন্ড টাইম

টার্ন অ্যারাউন্ড টাইম বলতে বুঝায় একটি প্রক্রিয়া সম্পন্ন হতে, বা একটি অনুরোধ সম্পন্ন করতে কত সময় লাগে। এর ধারণা তাই অনেকটা লিড টাইমের মত, আর সাইকেল টাইমের বিপরীত।

কম্পিউটেশনে অর্থ 
কম্পিউটিং এ, টার্ন অ্যারাউন্ড টাইম বলতে বুঝায় একটি প্রোগ্রাম এক্সিকিউট হওয়ার জন্য জমা হওয়া থেকে শুরু করে সম্পূর্ণ আউটপুট কাস্টোমার বা ব্যবহারকারীর কাছে ফেরত পাঠাতে মোট সময়টাকে। এটা প্রোগ্রামিং ল্যাঙ্গুয়েজভেদে আলাদা হতে পারে। যা নির্ভর করছে সফটওয়্যার ডেভেলপার বা প্রোগ্রামের উপর। টার্ন অ্যারাউন্ড টাইমকে সোজা কথায় বলা যায়, প্রোগ্রাম শুরু হওয়ার পর থেকে ব্যবহারকারী বা কাস্টোমারের কাছে আউটপুট পাঠাতে মোট সময়।

টার্ন এরাউন্ড টাইম কোনো অপারেটিং সিস্টেমের স্কেজিউলিং অ্যালগোরিদম মূল্যায়ন করার অনেকগুলো পদ্ধতির একটি।

ব্যাচ প্রসেসিং সিস্টেমের ক্ষেত্রে টার্ন অ্যারাউন্ড টাইমের মধ্যে ব্যাচ গঠন থেকে শুরু করে ব্যাচ এক্সিকিউশন আর রেজাল্ট প্রিন্ট করার সময়টুকুও ধরা হয়।

বিশ্লেষণী যন্ত্রপাতির কম্পিউটারাইজেশনের ফলে কম্পিউটিং আর নন-কম্পিউটিং কনটেক্সট মিশে যাচ্ছে। টার্ন অ্যারাউন্ড টাইমের নন-কম্পিউটিং কনটেক্সটের উদাহরণ হতে পারে, একটি ল্যাবরেটরিতে, সেটা মেডিক্যাল ল্যাবরেটরি, অন্য কোনো কমার্শিয়াল ল্যাবরেটরি বা পাবলিক হেল্থ ল্যাবরেটরিই হোক, ফলাফল পেতে যেই সময়টা লাগে সেটা। ল্যাবরেটরিগুলো একটি গড় টার্ন অ্যারাউন্ড টাইম প্রকাশ করতে পারে তাদের ক্লায়েন্টদের, যারা টেস্টটি অর্ডার করেছিলো, তাদের কী সময় লাগতে পারে ফলাফল পেতে তা জানাতে। লম্বা টার্ন অ্যারাউন্ড টাইম অনুরোধকারীকে বুঝতে সাহায্য করে যে নমুনা সময়মত পাওয়া যায় নি, অথবা কোনো সমস্যা হয়েছিলো ল্যাবে, যার মধ্যে হতে পারে ফলাফল অস্বাভাবিক ছিল এবং মান নিয়ন্ত্রণের জন্য টেস্ট আবার করা হয়েছিলো।

কম্পিউটিং
শিরুর লোকসভা কেন্দ্র

শিরুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ২০০৮ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পুনে জেলায় অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।

মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল শিরুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

বিধানসভা কেন্দ্র গুলি 
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-

  জুন্নড় বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।

  অম্বেগাঁও বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।

  খেড় অলন্দি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।

  শিরুর বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।

  ভোসারি বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।

  হাড়াপসার বিধানসভা কেন্দ্র
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পুনে জেলায় অবস্থিত।

শিরুর লোকসভা কেন্দ্র বিজয়ী বর্তমান ও প্রাক্তন সংসদ 

শিরুর লোকসভা কেন্দ্র বিজয়ী বর্তমান সংসদ জাতীয়তাবাদী কংগ্রেস পার্টি দলের সদস্য ডঃ অমল রামসিংহ কোলহে  এবং যিনি গত দুই বারের সংসদ (২০১৪ ও ২০১৯)।

তথ্যসূত্র

আরও পড়ুন 
পুনে লোকসভা কেন্দ্র 
মুম্বাই উত্তর পশ্চিম লোকসভা কেন্দ্র

বহিঃসংযোগ
শিরুর লোকসভা নির্বাচনের ফলাফল সরাসরি ২০১৯
 
ভারতে লোকসভা কেন্দ্রের তালিকা 
লোকসভা নির্বাচনের ফলাফল সরাসরি ২০১৯ 
লোকসভা নির্বাচন

মহারাষ্ট্রের লোকসভা কেন্দ্র
নেপাল রাষ্ট্র ব্যাংক

নেপাল রাষ্ট্র ব্যাংক নেপালের কেন্দ্রীয় ব্যাংক। এটি ১৯৫৬ সালের ২৬ এপ্রিল (নেপালি তারিখ: ১৪ই বৈশাখ, ২০১৩ বিক্রম সংবৎ) প্রতিষ্ঠিত হয়। নেপাল রাষ্ট্র ব্যাংক আইন-১৯৫৫ এর অধীনে অর্থ-নীতিমালা নিয়ন্ত্রণ ও দেশজ আর্থিক খাতের শৃঙ্খলা রক্ষা করতে নেপাল রাষ্ট্র ব্যাংককে নেপালের কেন্দ্রীয় ব্যাংক হিসাবে গঠন করা হয়। নেপালের কেন্দ্রীয় ব্যাংক হিসাবে এটি সমস্ত বাণিজ্যিক ব্যাংকের আর্থিক পর্যবেক্ষক ও পরামর্শদাতা। নেপাল রাষ্ট্র ব্যাংক নেপালের সর্বোচ্চ অর্থনৈতিক নিয়ন্ত্রক প্রতিষ্ঠান।
এটি নেপালের বাণিজ্যিক ব্যাংকগুলির তদারকি করে, দিকনির্দেশনা দেয় এবং আর্থিক নীতিমালা প্রণয়ন করে। নেপাল রাষ্ট্র ব্যাংক বৈদেশিক মুদ্রার হার এবং দেশের বৈদেশিক মুদ্রার মজুদ পর্যবেক্ষণ করে। সাংবিধানিকভাবে ব্যাংকটি নেপাল স্টক এক্সচেঞ্জের অন্যতম প্রধান মালিক।

বিস্তারিত 
নেপাল রাষ্ট্র ব্যাংক এশিয়ান ক্লিয়ারিং ইউনিয়নের সক্রিয় সদস্য।
নেপাল রাষ্ট্র ব্যাংকের প্রধান কার্যালয়টি কাঠমান্ডুর বালুওয়াতারে অবস্থিত। তবে এই ব্যাংকের মোট সাতটি জেলা কার্যালয় রয়েছে।  এগুলো হল-
 বিরাটনগর জেলা কার্যালয়
 জনকপুর জেলা কার্যালয়
 বীরগঞ্জ জেলা কার্যালয়
 পোখারা জেলা কার্যালয়
 সিদ্ধার্থনগর জেলা কার্যালয়
 নেপালগঞ্জ জেলা কার্যালয়
 ধনগঢ়ী জেলা কার্যালয়।

প্রাক্তন গভর্নর

বোর্ড কমিটি

ব্যবস্থাপনা কমিটি

পরিদর্শক কমিটি

আরও দেখুন 
 কেন্দ্রীয় ব্যাংকের তালিকা

তথ্যসূত্র

বহিঃসংযোগ 

 

কেন্দ্রীয় ব্যাংক
নেপালের ব্যাংক
১৯৫৬-এ নেপালে প্রতিষ্ঠিত